1939 թվականին կնքվեցին խորհրդա-գերմանական պայմանագրեր, որոնց համաձայն կիսվում էին ազդեցության ոլորտները Եվրոպայում: Արևելյան Եվրոպայի մի շարք տարածքներ առանձնանում էին, որպես ԽՍՀՄ-ի ազդեցության գոտի: Երկրորդ համաշխարհային պատերազմի սկզբին, 1939 թվականին, ԽՍՀՄ-ին միացվեցին այն ժամանակ Լեհաստանի կազմի մեջ գտնվող Արևմտյան Ուկրաինայի և Արևմտյան Բելառուսիայի տարածքները: Այդ տարածքային փոփոխությունները գնահատվում են տարբեր կերպ` և որպես հողերի վերադարձ[8], և որպես անեքսիա[9], այսինքն բռնազավթում: Նույն 1939 թվականին Վիլնյուս քաղաքն իր մարզով տրվեց Լիտվային[10]: